தொகுத்தார்க்குந் துய்த்த லரிது (7) வகுத்தான் வகுத்த வகை அல்லால் கோடி தொகுத்தார்க்கும் துய்த்தல் அரிது. இதன்பொருள் கோடி தொகுத்தார்க்கும்= ஐம்பொறிகளான் நுகரப்படும் பொருள்கள் கோடியை முயன்று தொகுத்தார்க்கும்; வகுத்தான் வகுத்த வகையல்லால் துய்த்தல் அரிது= தெய்வம் வகுத்த வகையான் அல்லது நுகர்தல் உண்டாகாது. விளக்கம் ஓருயிர் செய்த வினையின் பயன் பிறிதோர் உயிரின்கட் செல்லாமல் அவ்வுயிர்க்கே வகுத்தலின் வகுத்தான் என்றார். "இசைத்தலும் உரிய வேறிடத் தான"2 என்பதனான் உயர்திணை ஆயிற்று. "படையாதார்க்கே அன்றிப் படைத்தார்க்கும்"3: என்றமையால், உம்மை எச்ச உம்மை. : "வெறும் முயற்சிக4ளாற் பொருள்களைப் படைத்தலல்லது நுகர்தலாகாது"4; : அதற்கு ஊழ் வேண்டும் என்பதாயிற்று. 2. தொல்காப்பியம், சொல்லதிகாரம், கிளவியாக்கம்-56. 3. 'தொகாதார்க்கே அன்றித் தொகுத்தார்க்கும்'- என்றும் பாடம். 4. இலக்கணக்கொத்து, வினையியல்- பதினேழாம் சூத்திரவுரை.